Kujeita ryytimaalla: Mökin kukkaistutukset
Viime viikonloppu meni mökillä ja alkuviikko niin tehokkaasti siitä palautuessa, etten ole tännekään vielä ehtinyt sittemmin kirjoitella. Mökillä oli kaikenlaista tietokonetta mukana, mutta jotenkin siinä kävi niin, että kuvat olivat toisella koneella ja nettiyhteys toisella ja kuvien siirron miettiminen aivan liian hankalaa. :)
Mökillä kukkivat akileijat aniliinin pinkkinä ja sinisenä, päivänkakkarat, lupiinit (siniset ja muutama valkoinen) ja perinteeksi muodostuneet samettikukat kuistin kukkalaatikossa. Sinisestä akileijasta sai jo leikattua siemenkotia kuivausta odottelemaan. Saan siten aikanaan mökkiperintöä siirrettyä kotiin.
Lupiinit mökkirannassa
Siniset akileijat
Tätä allaolevaa kukkaa en tunnistanut. Löytyi villiintyneestä autiotalon pihasta ja olettaisin että on vielä vanhan hoidetun puutarhan kukkia. Tunnistaako joku?
Vaaleanpunainen mysteeri
Mökkiytymistä voidaan varmaan syyttää myös siitä, että saatte nyt nauttia kaikista näistä kuvista tavanomaisesta poikkeavassa koossa. Ajatukset olivat aivan muualla kuin kuvanmuokkauksessa. :)
Muutama grillailukuva vielä, hesarissa oli nimittäin kiva peruna-kukkakaalivartaiden ohje. Jugurttikastikkeeseen tulee lipstikkaa, jota meiltä löytyy viime kesänä istutettuna omalta pihalta. Nämä olivat hyviä, lisukkeeksi muulle grillailtavalle, tai vaihteluksi kasvissyöjälle. Niille iänikuisille maisseille. Maissit ovat kyllä ihan hyviä, mutta muistakaa varata kunnon voita ja suolaa, eihän sitä makkaraakaan kukaan ilman sinappia tarjoa. ;)
Peruna-kukkakaalivartaat Hesarin ohjeella
Ja kunnon grillinmakua kaupan päälle
Lähettänyt Kuje klo 16.02
Tunnisteet: Akileija, Grillailut, Lupiini, Mökillä
Akileija? Kannukseton....
Katja 4. heinäkuuta 2012 klo 12.10
Hyvän näköiset vartaat :p
Geranium 4. heinäkuuta 2012 klo 17.30
Akileijaksi minäkin tuon mysteeripinkin nimeäisin ja kukkakaalivartaat mieluusti suuhuni pistelisin. Grillin tuoksu kantautuu tänne asti... nam.
betweenland 4. heinäkuuta 2012 klo 20.42
Herkullisia vartaita!
Kannukseton akileija onkin uusi tuttavuus, kaikkea uutta sitä oppii :)